رالف شتاينمان كان دكتور و عالم متخصص فى المناعه الطبيعية . رالف شتاينمان إتولد فى كانادا بس مات فى امريكا .أخد الدكتوراه من كلية الطب جامعة هارفارد فى امريكا. كان استاذ فى كلية الطب جامعة "روكفلر" فى امريكا. رالف شتاينمان اتخصص فى علم المناعه و بعد دراسه و بحث بمساعده اتنين زمايله : بوتلر ، و هوفمان . قدر يخلى خلايا موجودة فى الجسم اسمها الخلايا الجذعية انها تقوى جهاز المناعه فى الجسم عن طريق مواد و أدوية معينه بيحقن بيها الخلايا دى و بالتالى تقدر تسيطر و تعالج امراض خطيرة زى الايدز و السرطان وفاته كانت بسبب مرضه و هو سرطان البنكرياس. .و بما انه كان مصاب بسرطان البنكرياس كان بيطبق ابحاثه على جسمه و كان عنده امل انها تعالجه لكن العلاج كان متأخر عليه لانه كان مصاب بيه من زمان و مات بالمرض و عمره 68 سنة. دكتور شتاينمان اول عالم ياخد جايزة نوبل سنة 2011 بعد وفاته. اما عن حصوله على الجايزة بعد وفاته فالطبيعي ان اللجنة مش بتسلم الجايزة لاى عالم ميت و لكنهم اكتشفوا موته لما اتصلوا بيه يهنوه بالجايزة و كان القرار فعلا طلع بحقه فيها و عليه اتسلمت الجايزة لورثة شتاينمان و قدرها 750 الف دولار امريكانى!